CELEX: 32020D0407
Language: hu
Date: 2020-03-16 00:00:00
Title: Az Európai Központi Bank (EU) 2020/407 Határozata (2020. március 16.) a célzott hosszabb lejáratú refinanszírozási műveletek harmadik sorozatáról szóló (EU) 2019/1311 határozat módosításáról (EKB/2020/13)

17.3.2020   
               
               
                  HU
               
               
                  Az Európai Unió Hivatalos Lapja
               
               
                  L 80/23
               
            
         AZ EURÓPAI KÖZPONTI BANK (EU) 2020/407 HATÁROZATA
         (2020. március 16.)
         a célzott hosszabb lejáratú refinanszírozási műveletek harmadik sorozatáról szóló (EU) 2019/1311 határozat módosításáról (EKB/2020/13)
         AZ EURÓPAI KÖZPONTI BANK KORMÁNYZÓTANÁCSA,
         tekintettel az Európai Unió működéséről szóló szerződésre és különösen annak 127. cikke (2) bekezdésének első francia bekezdésére,
         tekintettel a Központi Bankok Európai Rendszere és az Európai Központi Bank Alapokmányára és különösen annak 3.1. cikke első francia bekezdésére, 12.1. cikkére, 18.1. cikke második francia bekezdésére és 34.1. cikke második francia bekezdésére,
         tekintettel az eurorendszer monetáris politikához kötődő keretének végrehajtásáról (Az általános dokumentációra vonatkozó iránymutatás) szóló, 2014. december 19-i (EU) 2015/510 európai központi banki iránymutatásra (EKB/2014/60) (1),
         mivel:
         
                     (1)
                  
                  
                     Az (EU) 2015/510 iránymutatás (EKB/2014/60) 1. cikkének (4) bekezdése értelmében a Kormányzótanács bármikor megváltoztathatja az eurorendszer monetáris politikai műveletei végrehajtásának eszközeit, instrumentumait, követelményeit, feltételeit és eljárásait.
                  
               
                     (2)
                  
                  
                     2019. július 22-én a Kormányzótanács az árstabilitással kapcsolatos feladata ellátása során, valamint a kedvező banki hitelezési feltételek megőrzése és az alkalmazkodó monetáris politikai irányvonal azon tagállamokban való támogatása érdekében, amelyek pénzneme az euro, elfogadta az (EU) 2019/1311 európai központi banki határozatot (EKB/2019/21) (2). Ez a határozat a 2019 szeptembere és 2021 márciusa közötti időszakban lefolytatandó célzott hosszabb lejáratú refinanszírozási műveletek harmadik sorozatáról (TLTRO-III) rendelkezett.
                  
               
                     (3)
                  
                  
                     2020. március 12-én annak érdekében, hogy támogassa a banki hitelezést azok részére, akiket legjobban érint a koronavírus betegség (COVID-19) terjedése, különösen a kis- és középvállalkozásokat ideértve, a Kormányzótanács úgy határozott, hogy megváltoztatja a TLTRO-III három paraméterét, nevezetesen 30 %-ról 50 %-ra növeli a hitelfelvételi keretet, módosítja az egyes TLTRO-III-kra vonatkozó felső ajánlati korlátot, és 2021 szeptemberétől kezdődően 24 hónap helyett a műveletek elszámolását követő 12 hónap elteltétől nyújt lehetőséget a korai visszafizetésre a TLTRO-III-k keretében hitelként felvett összegek tekintetében.
                  
               
                     (4)
                  
                  
                     E kiigazított paraméterek azonnali hatállyal való alkalmazása érdekében e határozatnak haladéktalanul hatályba kell lépnie.
                  
               
                     (5)
                  
                  
                     Ezért az (EU) 2019/1311 határozatot (EKB/2019/21) megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Módosítások
            Az (EU) 2019/1311 határozat (EKB/2019/21) a következőképpen módosul:
            
                        1.
                     
                     
                        A 4. cikk a következőképpen módosul:
                        
                                    a)
                                 
                                 
                                    A (2) bekezdés helyébe a következő szöveg lép:
                                    
                                       „(2)   Az egyes résztvevők hitelfelvételi kerete a teljes referencia-állományuk 50 %-ának felel meg, csökkentve az adott TLTRO-III résztvevő által az (EU) 2016/810 határozat (EKB/2016/10) alapján a TLTRO-II keretében korábban felvett és a TLTRO-III elszámolási időpontjában még kintlévő összegekkel, figyelemmel a résztvevő által az (EU) 2016/810 határozat (EKB/2016/10) 6. cikkével összhangban benyújtott, korai visszafizetésre vonatkozó, jogilag kötelező erejű értesítésre. A vonatkozó technikai számításokat az I. melléklet vázolja.”
                                    
                                 
                              
                                    b)
                                 
                                 
                                    A (4) bekezdés helyébe a következő szöveg lép:
                                    
                                       „(4)   A valamely TLTRO-III keretében az egyes résztvevőkre vonatkozó ajánlati korlát a korábbi TLTRO-III-k keretében felvett összegekkel csökkentett hitelfelvételi keretnek felel meg. Ezt az összeget az adott résztvevőre vonatkozó felső ajánlati korlátnak kell tekinteni, és a felső ajánlati korlátot meghaladó ajánlatokra vonatkozó, az (EU) 2015/510 iránymutatás (EKB/2014/60) 36. cikkében rögzített szabályok alkalmazandóak. A vonatkozó technikai számításokat az I. melléklet vázolja.”
                                    
                                 
                              
                  
                        2.
                     
                     
                        Az 5a. cikk (1) bekezdése helyébe a következő szöveg lép:
                        
                           „(1)   2021 szeptemberétől az adott TLTRO-III elszámolását követő 12 hónap elteltétől kezdődően a résztvevőknek negyedévente lehetőségük van a lejárat előtt az adott TLTRO-III megszüntetésére vagy összegének csökkentésére.”
                        
                     
                  
                        3.
                     
                     
                        Az I. mellékletben az 1. szakasz harmadik bekezdése helyébe a következő szöveg lép:
                        „A hitelfelvételi keret a résztvevő (*1) referencia-állományának 50 %-a mínusz a résztvevő által az (EU) 2016/810 határozat (EKB/2016/10) szerinti célzott hosszabb lejáratú refinanszírozási műveletek (TLTRO-II-k) keretében felvett és a megfelelő TLTRO-III elszámolási időpontjában még kintlévő összegeknek felel meg, vagy nulla, ha ez az összeg negatív, azaz:
                        
                            ahol k = 1,…,7.
                        
                           (*1)  A »résztvevőre« vonatkozó hivatkozásokat az egyéni résztvevőkre, illetve a TLTRO-III-csoportokra is érteni kell.”"
                        
                     
                  
                        4.
                     
                     
                        Az I. mellékletben az 1. szakasz ötödik bekezdése helyébe a következő szöveg lép:
                        „A valamely TLTRO-III keretében az egyes résztvevőkre vonatkozó ajánlati korlát a korábbi TLTRO-III keretében felvett összegekkel csökkentett BAk hitelfelvételi keretnek felel meg. Legyen  a résztvevő hitelfelvétele a TLTRO-III k keretében, és , ahol BLk
                            a k műveletben az ezen résztvevőre vonatkozó ajánlati korlát, a következő meghatározás szerint:
                        
                           
                        ahol k = 2,…,7.”
                     
                  
         
            2. cikk
            Hatálybalépés
            Ez a határozat 2020. március 17-én lép hatályba.
         
         
            Kelt Frankfurt am Mainban, 2020. március 16-án.
            
               
                  az EKB Kormányzótanácsa részéről
               
               
                  az EKB elnöke
               
               Christine LAGARDE
            
         
         
            (1)  HL L 91., 2015.4.2., 3. o.
         
         
            (2)  Az Európai Központi Bank (EU) 2019/1311 határozata (2019. július 22.) a célzott hosszabb lejáratú refinanszírozási műveletek harmadik sorozatáról (EKB/2019/21) (HL L 204., 2019.8.2., 100. o.).